1 AMANG’ANA ’EBIRO.
3.
Aba nabwo abamura ba Daudi, abwo baiboretwe ekero arenge Heburoni: Amunoni, omomura oye omotangi, oiboretwe n’Ahinoamu orwete Yesireeli, na oyo o kabere Danieli, oiboretwe n’Abigaeli orwete Karimeli; 
oyo o gatato Abisalomu, oiboretwe na Maaka, mosubati o Talimai, omorwoti o Gesuri; oyo o kane Adonia, oiboretwe na Hagiti; 
oyo o gatano Sefatia, oiboretwe n’Abitali, na oyo o gatano na rimo Iteramu, oiboretwe n’Egila moga Daudi. 
Abamura aba batano nomo nabwo Daudi aiboreretwe agwo Heburoni, aroro agwo ase agambete ase engaki y’emiaka etano, na ebere (7), na emetienyi etano nomo (6). Daudi akaba okogamba agwo Yerusalemu emiaka emerongo etato, na etato (33). 
Aba nabwo baiboretwe asare agwo Yerusalemu: Simea na Sobabu, Nathani na Sulemani. Aba nigo baiboretwe na Beti‐Sua, mosubati bw’Amieli. 
Daudi nabwate abamura bande, nabwo aba: Ibuhari na Elisama, na Elifeleti; 
Noga na Nefegi, na Yafia; 
Elisama na Eliada, na Elifeleti; abwo nigo barenge kianda. 
Aba bonsi nabwo barenge abana abamura ba Daudi, naende nabwate abamura bande b’abakungu ba sere‐sere. Tamari nere orenge omoiseke omwabo abamura abwo. 
Ororeria rwa Sulemani narwo oro: Sulemani akaibora Rehoboamu, na Rehoboamu akaibora Abiya; Abiya akaibora Asa, na Asa akaibora Yehosafati; 
Yehosafati akaibora Yehoramu, na Yehoramu akaibora Ahasia, na Ahasia akaibora Yoashi; 
Yoashi akaibora Amasia, na Amasia akaibora Asaria, na Asaria akaibora Yotamu; 
Yotamu akaibora Ahasi, na Ahasi akaibora Hezekia, na Hezekia akaibora Manase; 
Manase akaibora Amoni, na Amoni akaibora Yosia. 
Abana abamura ba Yosia nabwo aba: Yohanani, omwana oye omotangi na Yehoyakimu, oyo o kabere, na Zedekia, oyo o gatato, na Salumu, oyo o kane. 
Ororeria rwa Yehoyakimu narwo oro: Yehoyakimu akaibora Yekonia, na Yekonia akaibora Zedekia. 
Abana abamura ba Yekonia, oyo bwosetwe, nabwo aba: Sealitieli, 
na Malikiramu, Pedaya na Senasari, Yekamia na Hosama, na Nedabia. 
Na abana abamura ba Pedaya nabwo Serubabeli na Simei. Abana abamura ba Serubabeli nabwo Mesulamu na Hanania, na Selomiti nere orenge omoiseke omwabo. 
Abamura bande batano ba Serubabeli nabwo aba: Hasuba na Oheli, Berekia na Hasadia, na Yusabi‐Hesedi. 
Abana abamura ba Hanania nabwo Pelatia na Yesaia, naende abamura ba Refaya, na ab’Arinani, na ab’Obadia, na aba Sekania. 
Omwana o Sekania nere Semaya, na abana baye abamura nabwo aba: Hatusi na Igali, Baria na Nearia, na Safati; bonsi mbatano nomo. 
Abana abamura ba Nearia nabwo aba: Elionai na Hezekia, na Asirikamu; bonsi mbatato (3). 
Abana abamura b’Elionai nabwo aba: Hodawia na Eliasibu, Pelaya na Akubu, Yohanani na Delaya, na Anani; bonsi mbatano na babere (7). 
