ZABURI.
15.
(Ogoteera gwa Daudi) Aye Omonene, ’monto ki oranyare komenya ase obomenyo bwao? Ning’o oranyare komenya ase egetunwa kiao egechenu? 
Nomonto oria orogendo rwaye rore oroikeranu, oria ogokora kwaye kore okuya, na amang’ana agokwana korwa ase enkoro yaye nay’ekeene, 
naende ere tari omogenki, omonto oyio tari gokorera monto onde bobe, gose tari gokwana onde bobe. 
Ere nigo achayete oyobwangire na Nyasae, korende osika abwo bamoirogete Omonene. Karire eira na gotiana tari koonchoka, nonya egochia komorentera obokong’u. 
Ekero akorua chitaabu chiaye singo tari kogania ebitoki, omonto oyio tari koira risoya, erio kogera omonto otari nokomocha agambigwe. Omonto ogokora oboronge ase amang’ana ayio onsi namenye ase obotoereru kare na kare. 
