SIRA.
49.
Komoinyora Yosia nigo enga buna omwochogano omuya bw’ekoroso, eyio n’omonto oria ore n’okomanya okonene kegima, ekoroso eyio nigo egwansa kegima buna oboke ase kera omonto, na nigo enga buna ogoteera kw’obokano ase omoyega bw’edivai engiya kegima. 
Yosia nigo araetwe buya buna akoraa abanto erio akarusia obobisa bwonsi obwo bwarenge bwabo bw’obobe. 
Ere nigo arenge amwegenwa kegima ase Nyasae! Ekero abanto barenge ababe kegima, erio nere agating’ia obokoreri obuya. 
Gotatiga Daudi, Hezekia amo na Yosia, abagaambi abange ba Yuda nigo bakorete ebibe ebinge mono kegima, ekiagera nigo batigete richiiko ri’Omonene, goika omoerio. 
Chinguru chiabo nigo bachitigerete abanto bande, n’amasikani abo bakayatigera abarwa isiko; 
abwo basaambete omochie obo n’amaache arwete ase Hekalu, erio bakayotiga omochie oria amo n’echinchera chiaye bosa buna koreng’ana Yeremia abaanete. 
Ekiagera abanto abwo nigo bachandete Yeremia, Ng’a nonya orenge omochore n’omwakua amaguta o Nyasae koba omobanikonya ataraiborwa, erio asimore, asarie, na gosiria, naende nonya nabo aagache na gosimeka. 
Ezekieri nere oroche oborori bw’obosiani, obwo Nyasae amworogetie ase egari y’ebitongwa bia igoro bikoiruruka. 
Ekiagera Nyasae nigo abainyorete ababisa baye ase emerindo, korende akabakorera amaya baria bonsi bamenyete obogima obuya. 
Amauga y’ababani baria ikomi na babere tiga ating’e aaria chimbera ime; ekiagera nigo bababegete omoyo abanto ba Yakobo, erio bakabatooria ase okobaa ogosemeria ogoikeranu. 
Nang’a ng’aki toramotogie Serubabeli? 
Ase enchera buna eyio eyio, na Yoshua omwana o Yozadoki. Ase engaki eyio yabo, bakaagacha enyomba ya Nyasae enchenu eyio yarenge y’obosiani bwaye bwa kare na kare. 
Ekeinyorio kia Neemia n’egia kare na kare. Ere nigo atwaagacherete naende chindwaki echio konya chiatagotagoirwe na kogwa, agachitenenera naende erio chigachia nkuma, chionsi chikaagachwa oboyia chinyomba echio konya chiatagoirwe. 
Ase ense eye yonsi, onde taiyo nonya n’oyomo otongetwe buna Enoku arenge, ekiagera ere nigo airetwe korwa ase ense eye. 
Naende ase ense eye onde tari oiboretwe buna Yosebu arenge; n’amauga aye nigo agachire goika bono. 
Semu, Seti na Enoku nigo barenge abanto basikire kegima, n’abanto abwo, Korende Adamu nigo asikire mono kegima goetania ebitongwa bionsi bire moyo ase ense aye. 
